Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: lépő azonosítási módokról és az azonosító kódok használatáról szóló 1996. évi XX. törvény alapján — többek között —
Paragraph Index: 852

lépő azonosítási módokról és az azonosító kódok használatáról szóló 1996. évi XX. törvény alapján — többek között — az önkormányzat népesség-nyilvántartó szerve és az anyakönyvvezető is jogosult a személyi azonosító jel használatára. Egy indítványozó azért fordult az adatvédelmi biztoshoz, mert volt felesége lakcímének kiadását a polgármesteri hivatalban — arra hivatkozva, hogy letiltatta adatai kiadását — megtagadták. Az adatvédelmi biztos vizsgálata megállapította, hogy a hivatal eljárása nem volt jogszerű. Az Nytv. 20. § (1) bekezdése alapján ha a polgár az adatok felhasználásához fűződő jogát vagy jogos érdekét okirattal igazolja, részére az adatszolgáltatás teljesíthető, függetlenül attól, hogy az adatszolgáltatásban érintett személy élt-e adatai letiltásának jogával. A vitatott esetben a panaszos a gyámhatóság láthatást szabályozó határozatával igazolta az adatok felhasználásához fűződő jogi érdekét. (501/A/1998) A panaszos sérelmezte, hogy a lakóhelye szerinti népesség-nyilvántartó hivatal értesítése alapján neve névváltoztatás folytán leánykori nevére változott, holott ő ilyen kérelmet nem adott be, nem érti, hogy 30 éve viselt férjes nevétől miért fosztották meg. A vizsgálat során kiderült, hogy a személyazonosító igazolvány nyilvántartásának 1997. évi adategyeztetése során a KÖNYV Hivatalban észlelték, hogy a panaszos leánykori neve tévesen — második utóneve nélkül — szerepel, ezért a születési hely szerinti polgármesteri hivatal anyakönyvvezetőjét az adathiba megszüntetésére utasították. Az anyakönyvvezető — tévedés folytán — a javításkor felcserélte a leánykori, illetve a családi név adatait, így a házasságkötés utáni névviselés tévedésből a leánykori nevére változott. A vizsgálat megállapította, hogy a polgármesteri hivatalban nem tartották be az Avtv. 14. § (1) bekezdésében, valamint

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes